देश में पेट्रोल और डीजल की कीमतें रेकॉर्ड लेवल पर पहुंच गई हैं। रविवार को दिल्ली में पेट्रोल की कीमत 76.57 रुपये प्रति लीटर पहुंच गई, जबकि मुंबई में पेट्रोल 84.49 रुपये प्रति लीटर, चेन्नै में 79.47 रुपये और कोलकाता में 79.24 रुपये पहुंच गया है। अलग-अलग शहरों में तेल की कीमतें अलग इसलिए किए हैं, क्योंकि उन पर टैक्स भी राज्य अलग-अलग लगाते हैं। अब इसमें यह सवाल पूछना बेकार है कि सरकार ने आधी रात को संसद में जीएसटी की शुरूआत का जो तामझाम किया था, उसका उद्देश्य कहां गुम हो गया? एक देश, एक टैक्स भी आखिरकार जुमला ही साबित हुआ। 2013 में अंतरराष्ट्रीय बाजार में कच्चे तेल की कीमतें बहुत बढ़ गई थीं और उसका असर तेल के आयातक देशों पर बहुत पड़ा था। तब पेट्रोल 76.06 रुपये तक पहुंच गया था।